АНОТАЦИЯ НА КУРСОВЕ

В рамките на изпълнението на проект МОДЕРН-А ВТУ „Св. св. Кирил и Методий“ планира провеждането на обучения за преподаватели от ВТУ „Св. св. Кирил и Методий“ на тема: **„Разработване на електронни ресурси“**. Електронните образователни ресурси са средство за подпомагане организацията на обучението както в дигитална, така и в традиционна образователна среда. Те могат да се използват на всички етапи на процеса на обучение – за възприемане на информация; за нейното осмисляне и разбиране, за затвърждаване и формиране на умения, за ефективно контролиране на резултатите от обучението.

Курсът въвежда преподавателите в теорията и практиката на електронното обучение с фокус електронните ресурси – тяхното създаване чрез различни приложения, педагогическото им осмисляне и интегрирането им в процеса на обучение за постигане на разнообразни дидактически цели.

Целта на обучението е усвояване на знания за ИКТ-базирани иновативни технологиии и формиране на умения за работа с различни приложения с цел създаване на електронни ресурси с различна дидактическа цел.

Очаквани резултати по отношение на знанията – В резултат от обучението си преподавателите ще придобият (усъвършенстват) знания за същността и спецификата на електронните образователни ресурси, за теоретичните основи на електронните образователни ресурси, за особеностите и подходите за класификация на електронните образователни ресурси, за етапите при разработването на електронни образователни ресурси, за оценяване на готови образователни ресурси, за търсене на приложения за разработване на електронни ресурси.

Очакваните резултати по отношение на уменията се свеждат до: проектиране и създаване на електронни ресурси чрез използването на различни приложения; рационално използване на технологиите за проектиране на електронно базирани учебни дейности и интегриране на учебни материали и ресурси.

Като доказателство за придобитите знания и умения, в края на това обучение преподавателите ще са разработили една учебна тема във вариант за изцяло онлайн и смесена форма на обучение, като са интегрирали самостоятелно разработени електронни ресурси.